[{"text_idx": "#000000", "text": "Hodiau\u0306 en 1917, Zamenhof forpasis. 100 jarojn post tio, zamenhof.info aperis en la Interreto. Antau\u0306nelonge, mi tradukis g\u0302in anglen. Tre interesa sperto. Per la nova tradukejo de E@I, ankau\u0306 vi povas traduki g\u0302in al viaj lingvoj. Tio estas fres\u0302a sistemo, kiu ig\u0302is publika nur pasintsemajne."}, {"text_idx": "#000001", "text": "Se vi komprenas la anglan, konsideru ankau\u0306 legi mian artikolon pri Zamenhof. En tiu artikolo, mi konkludis ke la maniero, kiel ni traktas unu la alian, nun devas esti modelo por la fina venko, kiun ni volas vidi kreski en la estonteco. Do ludu plac\u0302e."}, {"text_idx": "#000004", "text": "Kial ni festas Robert Burns? C\u0302u li ne estas simple unu plia \u201cmorta blanka viro\u201d? Nu jes, sed ne en la senco, kiel tiu frazo estas ofte uzata, en la senco de prestig\u0302o kaj hegemonio, kiu indas, ke ni pretepasu g\u0302in."}, {"text_idx": "#000005", "text": "Burns tre indas. Ni estas bons\u0302ancaj, ke lia malric\u0302a patro kaj najbaroj kundividis la kostojn por instruisto en tiu epoko, kiam edukado ne estis kutima por ordinaraj homoj. Kaj Robbie mem g\u0302uis. Li estis diligenta lernanto. Post dorsrompantaj malfacilaj tagoj de farmlaboro li legus longe dum vesperoj."}, {"text_idx": "#000006", "text": "Burns vivis unu jarcenton antau\u0306 Zamenhof, sed per siaj idearoj ili ambau\u0306 estas samideanoj. Povus soni iomete strange al vi..... nacia skota bardo kaj au\u0306toro de internacia lingvo: c\u0302u vere samideanoj?"}, {"text_idx": "#000008", "text": "Tamen, same kiel Zamenhof, Burns devis zorgi pri tio, kiel imperia s\u0302tato ricevus siajn verkojn \u2013 do li eldonis g\u0302in anonime. Kvankam li menciis mezepokajn heroojn, prave tio estis kas\u0302ita simbolo por la radikala movado de lia tempo. Li log\u0302is samtempe kiam la franca, usona kaj haitia revolucioj okazis."}, {"text_idx": "#000009", "text": "Burns partoprenis en republiko de leteroj. Tio estas, li estis la kultura manifestaj\u0302o de la politika tradicio, kiun sekvis homoj kiel Thomas Muir de Glasgovo, Henry Joy MacCracken de Belfasto, Wolfe Tone de Dublino kiuj apartenis al la sama generacio kiel Burns. Ankau\u0306 la influigega Tom Paine de Norfolk, Anglio, \u2013 la au\u0306toro de \u201cRajtoj de Homo\u201d \u2013 kiu estis tridek jarojn pli ag\u0302a, sed kiu ankorau\u0306 transdonis siajn ideojn en Usono, kiam la aliaj 3 jam mortis dolore kaj june. Ilia kredo estis pri libereco, egaleco, solidareco kaj demokratio. Dang\u0302ere, c\u0302ar multaj homoj recevis punojn \u2013 ekzilo al Au\u0306stralion."}, {"text_idx": "#000010", "text": "Unuflanke, ni ofte konsideras Burns kiel egan fieran patrioton. Aliflanke, Burns vere malamis multajn aferojn de la skota kulturo. Ekzemple, en la preg\u0302ejo, la pastro (au\u0306 la \u201cministro\u201d por uzi pli skotan vorton) ofte publike humiligus Burns, nur c\u0302ar Burns estis amema pri virinoj."}, {"text_idx": "#000011", "text": "La sekvajn vortojn de la moderna verkisto Irvine Welsh Burns ankau\u0306 facile povus diri:"}, {"text_idx": "#000013", "text": "La fec\u0302o de la fika mondo!"}, {"text_idx": "#000015", "text": "domag\u0302a rubaj\u0302o, kiu iam estis fekinta al civilizo!\u201d"}, {"text_idx": "#000016", "text": "Sed Burns certe neniam estus tiel malg\u0302entila, c\u0302u ne? Nuuuu, fakte, mi devas koncedi, ke iom de liaj verkoj pri lia koramikinaro ne lasas multon al la imago!"}, {"text_idx": "#000017", "text": "Konsideru ekzemple, <Ne haroj sur g\u0302i>, kiun mi mem tradukis:"}, {"text_idx": "#000019", "text": "Sed la karna karaktero de la verkoj de Burns atingas ekvilibron, kiam g\u0302i estas konsiderata apud la profunda amo kaj afekcio, kiun Burns esprimas en siaj aliaj verkoj. Ankau\u0306 la digna senco de justeco por homaro, kaj ec\u0302 por musaro malforta! Tiuj verkoj estis tradukitaj pere de pli bonaj tradukistoj ol mi, nome Antoni Grabowski, William Auld & Reto Rosetti."}, {"text_idx": "#000021", "text": "Ke l\u2018 homo sur la tuta mond\u2018"}, {"text_idx": "#000022", "text": "Samideanoj, amikoj. La maniero, kiel ni traktas unu la alian, nun estas la modelo por la fina venko, kiun ni volas vidi kreski en la estonteco. Do, dum lia 261-a nakig\u0302tago, ni festas Robbie Burns, kaj ankau\u0306 la naskig\u0302on de la Movado Junulara Skota. Vivu Burns, vivu la Mojosuloj, vivu Esperanto!"}, {"text_idx": "#000023", "text": "PMEG 2020: verko kiu devas ne manki en via libros\u0302ranko"}, {"text_idx": "#000024", "text": "Komence de oktobro E@I eldonos la novan paperan version de la Plena Manlibro de Esperanta Gramatiko \u2013 PMEG 2020. G\u0302i estas verko por ordinaraj esperantistoj, kiuj volas detale studi la gramatikon, vortfaradon, skribon kaj elparolon de la Internacia Lingvo. C\u0302u vi havas demandon pri la gramatiko de Esperanto? PMEG respondos g\u0302in!"}, {"text_idx": "#000026", "text": "KAEST c\u0302i-jare okazos pure enrete \u2013 pere de la interreta platformo \u201cRetevent\u201d, per kiu okazis ankau\u0306 la Virtuala Kongreso de UEA (kaj aliaj c\u0302i-someraj arang\u0302oj: IJK, SES, VEKI). G\u0302i okazos ekde la 1-a g\u0302is la 4-a de oktobro 2020."}, {"text_idx": "#000027", "text": "La c\u0302i-jara c\u0302eftemo estas \u201cScienco kaj tekniko kiel rimedoj por efektivigi dau\u0306ripovan evoluon\u201d."}, {"text_idx": "#000028", "text": "Dum la virtuala KAEST vin atendos realtempaj fakaj prelegoj kun eblo komenti kaj starigi demandojn al prelegantoj, paneldiskutoj de fakuloj, trejnadoj, diskutc\u0302ambroj pri fakaj, sciencaj kaj aliaj temoj, eblo fak-kunsidi por fakaj sekcioj/grupoj, kultura programo kaj komprebeble eblo ekkoni aliaj partoprenantojn!"}, {"text_idx": "#000029", "text": "Krom la ordinara KAEST-programo okazos c\u0302i-jare ankau\u0306 AMO-seminario kun la c\u0302eftemo \u201cKonkretigo de dau\u0306ripovo\u201d."}, {"text_idx": "#000030", "text": "C\u0302u vi spertas pri \u201cpraktika dau\u0306ripoveco\u201d? Se vi emus prelegi/prezenti pri la c\u0302efa temo, menciu tion en la konkreta kampo de la KAEST-alig\u0302ilo. Se vi interesig\u0302as pri partopreno, simple alig\u0302u al KAEST \u2013 la AMO-programo estos senpage samloke havebla por c\u0302iuj KAEST-alig\u0302intoj (ne necesas iu plia registrig\u0302o). G\u0302i dau\u0306ros po 3 horoj, j\u0302au\u0306de kaj vendrede."}, {"text_idx": "#000031", "text": "La partopreno en la arang\u0302o kostas 10 \u20ac, g\u0302is la 25-a de septembro ankau\u0306 eblas peti senpagan alig\u0302on pro malfacila financa situacio. Se vi volus proponi prelegon au\u0306 gvidi diskuton, nepre notu tion en la alig\u0302ilo!"}, {"text_idx": "#000032", "text": "Alig\u0302u c\u0302e kaest.ikso.net kaj malkovru fakan kaj sciencan uzon de Esperanto!"}, {"text_idx": "#000034", "text": "Pliefikigu vian tempouzadon \u2013 plene en Esperanto"}, {"text_idx": "#000035", "text": "\u201cSe vi ne povas mezuri g\u0302in, vi probable ne povas mastrumi g\u0302in. Aferoj, kiujn vi mezuras tendencas plibonig\u0302i.\u201d, diris Ed Seykota. En niaj organizoj kaj g\u0302enerale en la Esperanta movado, tempo estas nia tre valora kaj rara resurso \u2013 ni havas nur tiom da g\u0302i. Sed kiel ni utiligas g\u0302in? C\u0302u vere verko de tiu artikolo devis dau\u0306ri 2 tagojn? Au\u0306 kiom fakte dau\u0306ris? Se vi ne mezuras vian tempouzadon, vi ne povas vere scii. Felic\u0302e, tempomezurado nun estas facila \u2013 kaj plene en Esperanto \u2013 danke al Kimai kaj E@I!"}, {"text_idx": "#000036", "text": "En Esperantujo ni kutimas al virtuala laboro \u2013 per interreto de sia hejmo. Tiel estis ankau\u0306 en E@I dum komenca tempo. Sed jam dum jaroj ni laboras (ankau\u0306) en fizika oficejo lau\u0306 fiksitaj laborhoroj. Tiu stato s\u0302ancelig\u0302is pro la kronvirusa situacio kaj ni devis rapide adaptig\u0302i. Ja kiam oni laboras de hejmo, estas facile nesufic\u0302e labori au\u0306 nesufic\u0302e ripozi, eble neefike plani la labortempon. Utiliginte spertojn de TEJO, ni frue decidis ekuzi liberan temporegistran programon Kimai. G\u0302i solvas g\u0302uste tiajn problemojn montrante viajn taskojn kaj statistikon pri via labortempo."}, {"text_idx": "#000037", "text": "Vi havas bonan superrigardon de la plej gravaj aferoj rekte en la c\u0302efa panelo."}, {"text_idx": "#000038", "text": "Kimai estas senpaga libera ilo, kiu ebligas al vi registri viajn laborhorojn. Kun g\u0302i por vi pli klaras, kiom da tempo vi bezonas por fari viajn taskojn."}, {"text_idx": "#000039", "text": "Nun la programo estas en 22 lingvoj, kaj dank\u2019 al E@I, inter ili estas ankau\u0306 Esperanto. La programon tradukis Sonja Zaretskaia kaj kontrolis KuboF Hromoslav . Kaj c\u0302ar Kimai mem dependas ke pluraj aliaj programoj, por plena Esperantigo ni tradukis ankau\u0306 Select2 (jam akceptita) kaj FullCalendar (dume atendas)."}, {"text_idx": "#000040", "text": "Vi povas agordi defau\u0306ltan lingvon por c\u0302iuj novaj uzantoj. Klaras, kiun lingvon uzas E@I \ud83d\ude09"}, {"text_idx": "#000041", "text": "Okaze de oficialigo de Esperanto en Kimai, ni intervjuis rekte al g\u0302ia c\u0302efprogramisto \u2013 Kevin Papst. Kevin antau\u0306e havis malmultajn informojn pri Esperanto, sed tre aprezis tradukon al g\u0302i. Ja, lau\u0306 li, Esperanto estas speciala, c\u0302ar homoj mem elektas eklerni kaj paroli g\u0302in. Tio igas Esperantan tradukon ankau\u0306 unika vendo-propono."}, {"text_idx": "#000042", "text": "D: Kio inspiris vin eki kaj dau\u0306re labori pri la projekto?"}, {"text_idx": "#000043", "text": "Kiam mi komencis labori pri Kimai antau\u0306 pli ol 10 jaroj, mi havis bezonon pri temporegistra sistemo por mi mem. En la tempo kiam mi trovis Kimai-n, la origina programisto volis fermi la projekton pro privataj kialoj. Mi ensaltis kaj prenis la rolon de prizorganto kaj dau\u0306rigas la laboron g\u0302is hodiau\u0306. Malfermitfonta programaro igas komputikan mondon pli bona loko kaj mi volas kontribui al g\u0302i en sencohava maniero."}, {"text_idx": "#000044", "text": "Mi havas ankau\u0306 alian tre fortan motivon: Mi c\u0302iam revis pri eblo vivi de mia propra malfermitfonta programaro. Tial mi en 2018 komencis reprogrami Kimai ekde nulo \u2013 kun multaj novaj funkcioj kaj firma fundamento por kelkaj longtempaj celoj (unu el ili j\u0302us realig\u0302is: )."}, {"text_idx": "#000046", "text": "Mia respondo estas pli g\u0302enerala, por c\u0302iu kiu uzas temporegistradon memvole: komencu registri vian tempon por trovi pro kiu kaj, speciale, kie vi pasigas unu el viaj plej valoraj resursoj \u2013 vian vivtempon."}, {"text_idx": "#000047", "text": "Kiuj taskoj reaperas, kiuj problemaj punktoj povas esti identigitaj, kiu en la teamo povas bezoni asiston pro troa labors\u0302arg\u0302oo?"}, {"text_idx": "#000048", "text": "Provu identigi malfortajn punktoj kaj pensu pri strategioj kiel plisimpligi au\u0306 ec\u0302 elimini tiujn taskojn."}, {"text_idx": "#000049", "text": "Tre simpla ekzemplo: Pasintece mi pasigis kelkajn horojn c\u0302iusemajne pro retpos\u0302ta helpado pri Kimai. Mi ne povis respondi al c\u0302iu, sed danke al verkado de pli bona dokumentado mi povis ne nur fortanc\u0302i 75% de mia tempo bezonata por retpos\u0302ta helpado (kion mi povis pruvi komparante miajn temposlipojn en Kimai) sed mi ankau\u0306 ricevis multan pozitivan retrokuplon. Felic\u0302aj uzantoj \u2013 felic\u0302a mi \ud83d\ude42"}, {"text_idx": "#000051", "text": "Por multaj organizoj, precipe neprofitcelaj, mono estas forta kialo por atenti pri libera programaro. Kimai tion povas fari por vi: els\u0302utu, instalu, komencu registri vian tempon \u2013 c\u0302ion sen licencaj kotizoj."}, {"text_idx": "#000052", "text": "Mi volas inviti c\u0302iujn al provo de Kimai kaj provizo de retrokuplo. Ankorau\u0306 estas multaj aferoj por plibonigo en Kimai, sed ja bonas samdirektigi miajn ideojn kun realaj bezonoj de uzantoj."}, {"text_idx": "#000053", "text": "\u201cHavu felic\u0302an vivon kaj restu sana!\u201d (Kevin skribis rekte en Esperanto : )"}, {"text_idx": "#000054", "text": "La strukturo de Kimai estas fasonita por homoj kaj firmaoj, kiuj laboras lau\u0306 kontraktoj por pluraj klientoj. Kvankam tio ne estas kutima situacio de Esperantaj organizoj, Kimai estas sufic\u0302e fleksebla por servi vin bone, kiel montras ankau\u0306 niaj spertoj. (Ekzemple sufic\u0302as starigi ununuran \u201cklienton\u201d \u2013 sian propran organizon.)"}, {"text_idx": "#000055", "text": "C\u0302iun unuopan registraj\u0302on vi povas detale priskribi por povi poste bone pritaksi efikecon de via tempouzado au\u0306 por au\u0306tomate prepari fakturon por pagi vin. Au\u0306 vi povas uzi minimumisman sintenon. Tute lau\u0306 via plac\u0302o."}, {"text_idx": "#000056", "text": "Baze eblas tian c\u0302i temporegistrilon uzadi lau\u0306 2 manieroj."}, {"text_idx": "#000057", "text": "Tiu maniero tau\u0306gas por scii, c\u0302u en specifa tago / semajno / monato vi laboris g\u0302ustan tempon. Vi komence de laboro notas komencon kaj fine de laboro finon, sed vi ne distingas inter aktivaj\u0302oj. Tiel vi scias, kiam vi laboris g\u0302ustan tempon kaj povas poste altkvalite ripozi por rehavigi energion."}, {"text_idx": "#000058", "text": "Registrado de speco de labortempo"}, {"text_idx": "#000059", "text": "En tiu maniero vi notas komencon kaj finon de c\u0302iu specifa aktivaj\u0302o, kiun vi faras. Tiel vi ne nur scios kiom vi laboris, sed ankau\u0306 pri kiu tasko. Tio donos al vi retrokuplon, lau\u0306 kiu vi pli objektive taksos vian rapidecon kaj pli facile kaj objektive vi decidos pri kio vi povas plibonig\u0302i kaj pri kio vi eventuale povas instrui al aliuloj."}, {"text_idx": "#000060", "text": "Kimai estas senpaga kaj ec\u0302 libera. Do uzante g\u0302in vi ne nur s\u0302paras vian monon, sed ankau\u0306 protektas viajn liberecon kaj privatecon."}, {"text_idx": "#000061", "text": "Esperanto vin bonvenigas jam ekde tuta komenco"}, {"text_idx": "#000062", "text": "Unuaj pas\u0302oj, provoj estas tre facilaj. Kaj se via organizo (au\u0306 vi mem \ud83d\ude42 havas malpli ol 5 aktivulojn, ec\u0302 longe poste estos dau\u0306re senpaga. Simple registrig\u0302u c\u0302e kaj ekuzu senpagan reg\u0302imon. Se via organizo estas (precipe) volontula, la senpaga plano plene sufic\u0302os. Se vi volas aldonajn funkciojn au\u0306 pli ol 5 uzantojn, vi povas transiri al pagenda versio."}, {"text_idx": "#000063", "text": "Se vi volas, ke viaj datumoj estu tre sekuraj, au\u0306 volas senpage havi multajn uzantojn, instalo en via propra servilo estas irinda vojo. Por instali vi ne bezonas esti programisto, sed iuj komputilaj spertoj ja estas bezonataj. Rekomendata instalado okazas per \u201ckomandlinio\u201d \u2013 se tiu vorto diras al vi nenion, petu pri instalo vian komputileman amikon (au\u0306, eble estas bona oportuno por lerni novan kapablon \u2013 en E@I ni tute konfirmas!). C\u0302iujn necesajn informojn vi trovos en la oficiala dokumentado."}, {"text_idx": "#000064", "text": "Fino. Au\u0306 c\u0302u eble komenco?"}, {"text_idx": "#000065", "text": "Tempo estas rara resurco \u2013 tau\u0306gas g\u0302in utiligi sag\u0302e kaj efike. C\u0302u vi pri tio volas helpon de Kimai? Au\u0306 c\u0302u vi jam uzas iun similan programon? Skribu en komenton!"}, {"text_idx": "#000067", "text": "La duan fojon en la historio de Esperantujo ni invitas vin al SEP, la unua Esperanta hackathon!"}, {"text_idx": "#000068", "text": "Krom SES okazos ankau\u0306 c\u0302i-jare paralela evento, organizita de E@I-teamo. SEP (Somera Esperanto-Programado) okazos ekde la 18-a de julio (12:00 GMT) g\u0302is la 26-a de julio (12:00 GMT). Samkiel SES, ankau\u0306 g\u0302i estis s\u0302ovita al la virtuala spaco c\u0302i-jare. SEP do okazos ankau\u0306 virtuale, tra interreto."}, {"text_idx": "#000069", "text": "Tio povas ankau\u0306 helpi al multaj kun-fari, partopreni de siaj hejmoj \u2013 c\u0302ar ja la ideo de SEP estas kunlabore realigi poresperantajn interretajn projektojn. Do por tiu-c\u0302i evento la reta platformo ec\u0302 estas utila kaj bonvena!"}, {"text_idx": "#000070", "text": "La arang\u0302o celas esti Esperanta kodummaratono \u2013 kaj g\u0302i estos ec\u0302 senpaga! Se vi do konas iujn, kiuj s\u0302atus kunrealigi projekton, utilan por Esperantujo dum SEP, nepre informu ilin!"}, {"text_idx": "#000071", "text": "Kodummaratono (\u201chackathon\u201d) estas fasona sprintecevento, dum kiu programistoj kaj aliaj fakuloj de program-kreado, inkluzive de grafikistoj, interfacfasonistoj, projektmanag\u0302eroj kaj aliaj, intense kunlaboras pri komputilaj projektoj. La celo de kodummaratono estas krei funkciantan programaron au\u0306 aparataron fine de la evento."}, {"text_idx": "#000072", "text": "Eksciu pli pri la projektoj, kreitaj de niaj partoprenantoj dum pasintjara SEP c\u0302i tie!"}, {"text_idx": "#000074", "text": "Pli da detaloj kaj la alig\u0302ilon vi trovos c\u0302e sep.ikso.net. Kaze de demandoj ne hezitu skribi al sep@ikso.net!"}, {"text_idx": "#000075", "text": "Somera Esperanto-Studado 2020: virtuale kaj tutmonde"}, {"text_idx": "#000077", "text": "La pandemiaj obstakloj ne permesas, ke SES 2020 okazu fizike en C\u0302eh\u0302io, kiel antau\u0306e planite. Sed g\u0302i tamen ja okazos \u2013 virtuale kaj tutmonde! Lau\u0306plane tiu-c\u0302i SES okazos 18.-26.7.2020, kaj la c\u0302efa instruado okazos dum la du semajnfinoj (kun aldona libervola programo inter ili, c\u0302efe posttagmeze/vespere lau\u0306 la mezeu\u0306ropa tempozono)."}, {"text_idx": "#000078", "text": "Dum SES okazos ne nur diversnivelaj kursoj de Esperanto, sed ankau\u0306 kurso pri Esperanto-literaturo kaj kulturo kaj plia kurso pri tradukado de kaj al Esperanto. La kursojn gvidos spertaj instruistoj. Pliaj detaloj pri ili: Kurson pri la EO-literaturo gvidos sperta Oleg (Oc\u0302jo) C\u0302ajka el Rusio, la kurson pri tradukado fama verkisto/tradukisto/bardo: Mikaelo Brons\u0302tejn. Krom tio la partoprenantojn atendas diversaj prelegoj, diskutoj, kvizoj, koncertoj kaj multe pli."}, {"text_idx": "#000079", "text": "Kompreneble, neniu g\u0302ojas pri la kronvirusa situacio en la mondo \u2013 tamen, aliflanke, pere de tia-c\u0302i \u201cvirtuala SES\u201d nian retan Esperanto-lernejon povos partopreni ec\u0302 pli da homoj ol kutime, de ie ajn en la mondo. Pluraj homoj ja ne havas eblon partopreni la fizikan arang\u0302on \u2013 c\u0302u pro tro longa vojag\u0302o, c\u0302u pro financoj, c\u0302u pro tempomanko, c\u0302u pro iuj aliaj kialoj. Nun eblos ekhavi sperton de internacia arang\u0302o kaj samtempe resti hejme. Aldone oni s\u0302paras kaj monon \u2013 la kosto de la reta SES estas signife malpli alta, kaj tempon \u2013 ne necesas vojag\u0302i al la SES-ejo kaj reen. Tiel la arang\u0302o estas ankau\u0306 pli ekologia! \ud83d\ude42"}, {"text_idx": "#000080", "text": "Alig\u0302u al la unua virtuala tutmonda SES pere de alig\u0302ilo en la retpag\u0302o \u2013 C\u0302u vi havas amikon au\u0306 konaton, kiu interesig\u0302us pri la arang\u0302o? Eble iu de via loka Esperanto-klubo volus partopreni? Rekomendu ankau\u0306 al ili la c\u0302eeston! Ja progreson en la lingvo kaj ties instruadon eblas arang\u0302i rete, kaj poste jam oni povos kun pli alta (bona) lingvonivelo partopreni la Esperanto-eventojn kaj/au\u0306 movadon senlime!"}, {"text_idx": "#000081", "text": "Nuntempe E@I diligente laboras pri la detaloj de c\u0302i-speca, pure reta SES: pri ties formo, enhavo kaj la retpag\u0302o. Pliaj informoj aperos baldau\u0306 en la retpag\u0302o de SES kaj same en la vizag\u0302libra pag\u0302o "}, {"text_idx": "#000082", "text": "Ni esperas, ke vi g\u0302uos nian arang\u0302on kaj malgrau\u0306 la pandemio ne mankos al vi la etoso de Esperantaj renkontig\u0302oj c\u0302i-somere \u2013 ni faros c\u0302ion, por ke nia virtuala SES estu sukcesa!"}, {"text_idx": "#000083", "text": "Neniu ligilo tro longa por Mallonge.net"}, {"text_idx": "#000084", "text": "C\u0302u vi iam bezonis uzi tro longan ligilon? Sekvafoje helpu al vi mem per Mallonge.net! Mallonge.net estas nova projekto de E@I, kiu, kiel jam la nomo sugestas, mallongigas ligilojn. Tiel vi povas en retejoj, gazetoj kaj afis\u0302oj uzi facile legeblan kaj memoreblan ligilon al io ajn."}, {"text_idx": "#000085", "text": "Mallonge.net invitas vin per minimumisma kaj tre direkta interfaco. Simple enmetu ligilon kaj klaku al \u201cMALLONGIGI\u201d."}, {"text_idx": "#000086", "text": "Se vi volas sendi al via amiko au\u0306 kolego ligilon, kiu estas je 2 au\u0306 3 linioj longa, g\u0302i ne aspektas bele. Krome, apenau\u0306 eblas tian ligilon memori, kaj per diktado de g\u0302i vi pasigus plenan posttagmezon. Provu vi mem \u2013 kiom plac\u0302as al vi jena ligilo? C\u0302u vi volus tajpi g\u0302in permane?"}, {"text_idx": "#000087", "text": "En interreto tio povas esti g\u0302ena, sed kutime eblas la ligilon alklaki kaj tio sufic\u0302as. Pli granda problemo estas en presitaj gazetoj au\u0306 afis\u0302oj, kie legantoj por viziti la ligilon devas retajpi g\u0302in permane."}, {"text_idx": "#000088", "text": "Por helpi en tiaj situacioj ekzistas diversaj ligilo-mallongigiloj. Sed c\u0302u vi scias, kio estas ilia komuna eco? Manko de Esperanto \ud83d\ude41 Tamen, nur g\u0302is nun!"}, {"text_idx": "#000089", "text": "Via nova ligilo en malpli ol 10 sekundoj"}, {"text_idx": "#000090", "text": "C\u0302iujn c\u0302i tiujn problemojn solvas la nova projekto de E@I \u2013 Mallonge.net \u2013 la unua ligilo-mallongigilo kun Esperanta interfaco."}, {"text_idx": "#000091", "text": "G\u0302ia uzado estas tre simpla."}, {"text_idx": "#000092", "text": "Tute baze vi devas fari nur 2 pas\u0302ojn:"}, {"text_idx": "#000093", "text": "en la kampon en centro entajpu au\u0306 algluu longan ligilon"}, {"text_idx": "#000094", "text": "Estas c\u0302io! Montrig\u0302os al vi informo pri via nova mallonga ligilo. G\u0302ia komenco c\u0302iam estos \u201c\u201d \u2013 via parto estos la fino."}, {"text_idx": "#000095", "text": "De longa, tute ne memorebla ligilo kreu mallongan kaj facile memoreblan kaj prononceblan ligilon dum kelkaj sekundoj. Per \u201cOpcioj de ligilo\u201d vi ec\u0302 povas mem elekti finan parton de via nova, mallonga ligilo (se g\u0302i ankorau\u0306 disponeblas)."}, {"text_idx": "#000096", "text": "Se vi volas esti ec\u0302 pli mojosa, vi povas elekti propran finon de la mallonga ligilo. Tion vi faru klakante la butonon \u201cOPCIOJ DE LIGILO\u201d. Se via volata finaj\u0302o estas disponebla, vi povas tuj g\u0302in uzi."}, {"text_idx": "#000097", "text": "Vi povas tuj krei QR-kodon, danke al kiu homoj pli facile uzos la ligilon \u2013 per QR-legilo de sia pos\u0302telefono"}, {"text_idx": "#000098", "text": "Finaj rezultoj aspektas ekzemple tiel c\u0302i:"}, {"text_idx": "#000099", "text": " (origine \u2013 YouTube-a ludlisto de la filmo Esperanto estas...\n (origine \u2013 prezentaj\u0302o pri konstruitaj lingvoj en Vikimedio\n (origine \u2013 senpaga numero de la Revuo Esperanto de Decembro 2018"}, {"text_idx": "#000100", "text": "Kiel vi vidas \u2013 signife malpli longaj kaj multe pli memklarigaj."}, {"text_idx": "#000101", "text": "Mallongigi ligilojn per Mallonge vi tute bone povas tuj post veno al la retejo. Tiaokaze vi tamen bezonos la mallongan ligilon ien noti au\u0306 memori. Se vi volas liberigi vian kapon de multo da mallongaj ligiloj, prefere registrig\u0302u. Tio estas tute senpaga kaj krom listigo de c\u0302iuj viaj ligiloj vi havas disponeblajn ankau\u0306 statistikojn pri ilia uzado."}, {"text_idx": "#000102", "text": "La historio de Mallonge \u2013 de ideo al projekto"}, {"text_idx": "#000103", "text": "Ideo de ligilo-mallongigilo en Esperanto vivis dum longa tempo iom sekrete. Lau\u0306te g\u0302in sonigis Yves Nevelsteen (Iveso) en 2019 dum la 1a SEP \u2013 Somera Esperanto-Programado \u2013 komuna programado (au\u0306 \u201ckoduma maratono\u201d) okazinta dum fama SES \u2013 Somera Esperanto-Studado. La ideon prenis kaj realigis Michal Matu\u0301s\u030cov (KuboF Hromoslav) kun teh\u0302nika subteno de Matthieu Desplantes kaj organiza subteno de Peter Bala\u0301z\u030c. La retejo estis funkcianta jam fine de SEP. Poste Krys\u030ctof Klestil kreis la emblemon. Kiel kutimas en mondo de libera programado, la retejo utiligas laboron de multaj malavaraj homoj, kiuj longe sindoneme laboris kaj fruktojn de kies laboro ni povas nun utiligi. Precipe temas pri la programo Polr. La entuta sperto de kreado de Mallonge estis tre plac\u0302a kaj mi g\u0302ojas, ke nun g\u0302i plene funkcias por utilo de c\u0302iuj esperantistoj."}, {"text_idx": "#000104", "text": "Mallongajn ligilojn vi povas avantag\u0302e uzi ne nur en presitaj gazetoj au\u0306 afis\u0302oj, sed ankau\u0306 en retpos\u0302toj, via retejo, tujmesag\u0302iloj au\u0306 sociaj retejoj. Tamen, iuj retejoj akceptas ilin pli ol aliaj. Ekz. dum Mallonge tute bone funkcias en Twitter, g\u0302i estas (dume) barata en Facebook. C\u0302iuokaze, vi havas en viaj manoj fortan ilon \u2013 kaj volonte g\u0302in uzu!"}, {"text_idx": "#000105", "text": "stag\u0302anto de E@I per la programo de"}, {"text_idx": "#000106", "text": "Eu\u0306ropaj solidarecaj korpusoj de Erasmo+"}, {"text_idx": "#000107", "text": "Lingva kafejo en Partiza\u0301nske \u2013 ec\u0302 dum pandemio"}, {"text_idx": "#000108", "text": "C\u0302u vi volas praktiki fremdan lingvon sen longa vojag\u0302o al alia lando por renkonti parolantojn de g\u0302i? Solvo ja ekzistas! En multaj urboj oni jam organizas lingvajn kafejojn, sed se ne, vi mem povas okupig\u0302i pri g\u0302i, ec\u0302 dum pandemio. Kiel? La teamo de E@I volonte kundividas propran sperton!"}, {"text_idx": "#000109", "text": "Lingva kafejo aperis kiel kunveno por praktiki diversajn lingvojn en publikaj lokoj. Interesitoj povis veni al trinkejoj, kafejoj, restoracioj, parkoj je la planita horo kaj elekti tablon au\u0306 lokon kun rondo da homoj cele al lernado, babilado au\u0306 nur au\u0306skultado de la elektita lingvo, kiun ili volas plibonigi. (Kutime unu tablo estas dedic\u0302ita por unu lingvo, oni markas la tablojn/lokojn pere de flagoj au\u0306 nomoj de lingvoj.) Se partoprenanton interesis pli ol unu lingvo, eblis praktiki plurajn dum tia c\u0302i renkontig\u0302o: sufic\u0302as nur s\u0302ang\u0302i tablon au\u0306 lokon."}, {"text_idx": "#000110", "text": "E@I organizas lingvajn kafejojn en Partiza\u0301nske ekde la 2013-a jaro. Ekde tiu c\u0302i momento tradicie volontuloj kaj stag\u0302antoj de E@I kadre de Eu\u0306ropa Volontula Servo kaj Eu\u0306ropa Solidareca Korpuso prizorgas la lingvan kafejon en Partiza\u0301nske. Cetere la ideo realigi g\u0302in venis de sukcesa lingva kafejo organizata ekde la jaro 2009 en Bjalistoko (Pollando) kiun portis EVS-volontulo de Tuluzo (Francio)."}, {"text_idx": "#000111", "text": "Pri kio oni babilas en lingva kafejo? Povas esti ajnaj temoj: pri laboroj, vojag\u0302oj, politikaj situacioj kaj tiel plu. Sed se partoprenantoj ne trovas au\u0306 ne interkonsentas pri temo, E@I-anoj disponigas multajn tabloludojn en diversaj lingvoj por amuzig\u0302i kaj samtempe praktiki lingvojn. Kutime gvidanto de c\u0302iu lingvo estas au\u0306 denaskulo au\u0306 spertulo en g\u0302i."}, {"text_idx": "#000112", "text": "Tiamaniere ekde la 2013-a jaro c\u0302iumonate urbo Partiza\u0301nske havis lingvorenkontig\u0302on, lastaj okazis en loka kafejo nomata Baric. Partoprenantoj en komforta etoso, lau\u0306 sia deziro kun kafo au\u0306 dolc\u0302a kuko, babilis, ludis kaj pasigis la tempon cele al lernado de lingvoj. Subite post la komenco de marto 2020 organizi lingvan kafejon en kutima formo ne plu eblis..."}, {"text_idx": "#000113", "text": "Do, pro la kronvirusa pandemio ne eblis fari c\u0302eestajn lingvajn kafejojn kaj pro tio E@I ekorganizis la retajn, c\u0302iun duan semajnon. Oni elektis la lingvojn, kiuj estis plej uzataj dum pasintaj lingvaj kafejoj, kaj por c\u0302iu el ili oni kreis specialan rektan retligilon, por ke partoprenontoj facile alig\u0302u al ret-renkontig\u0302o. C\u0302iuhore oni povas praktiki alian lingvon (kutime estas 2 lingvoj dum unu horo por elekti) \u2013 Esperanton, la francan, la rusan, la slovakan, la anglan, la italan, la germanan. La teamo de E@I estas dau\u0306re malfermita por aliaj proponotaj lingvoj."}, {"text_idx": "#000114", "text": "Grava avantag\u0302o de reta lingva kafejo estas, ke homoj ne devas nepre veturi al Partiza\u0301nske, por c\u0302eesti lingvan kafejon kaj geografio de g\u0302i farig\u0302as tre vasta. Jam okazis tri virtualaj renkontig\u0302oj kaj dum la lasta, E@I-anoj ec\u0302 donis intervjuon al loka televido"}, {"text_idx": "#000115", "text": "Sekva renkontig\u0302o okazos la 6an de majo "}, {"text_idx": "#000116", "text": "Se do vi emas praktiki konversacian flankon de iu el lingvoj de nia reta lingva kafejo, vi estas bonvena! Danke al interreto eblas facile konektig\u0302i kaj praktiki c\u0302u Esperanton, c\u0302u aliajn lingvojn. Do ne hezitu kaj alig\u0302u al ni!"}, {"text_idx": "#000117", "text": "(Enkadre de la Eu\u0306ropa Volontula Servo)"}, {"text_idx": "#000118", "text": "Plusoj kaj minusoj de la virtualaj Esperanto-arang\u0302oj"}, {"text_idx": "#000119", "text": "au\u0306 kiel plene utiligi la pandemion, por ke Esperantujo kresku"}, {"text_idx": "#000120", "text": "La nuna pandemia tempo estas tre komplika kaj malgajiga momento por ni \u2013 g\u0302isostaj verdlingvanoj! Socia distancado kaj la viruso kau\u0306zas, ke ni nek povas, nek povos s\u0302ajne ankorau\u0306 dum pluraj semajnoj fizike c\u0302eesti kutimajn Esperanto-eventojn."}, {"text_idx": "#000121", "text": "Kion fari? Unue \u2013 ne paniki! Tute male \u2013 eblas ec\u0302 g\u0302oji! Ja Esperanto estas \u2013 lingvo INTERNACIA! Tio signifas, ke g\u0302in eblas (kaj indas) uzi c\u0302efe por paroli kun ALI-landanoj! Kaj tiujn eblas ne nur renkonti fizike dum iu arang\u0302o, sed ja ec\u0302 pli facile \u201crenkonti\u201d pere de la interreto! Ni esperantistoj ja uzas la interreton por interkomunikig\u0302i jam relative longe kaj ofte. Tamen \u2013 eblas fari pli! Kaj nuna krizo rekte devigas nin ekuzi niajn fortojn kaj kapablojn, por \u201crenkontig\u0302adi\u201d pli ofte ol nur 1-2 foje jare dum iu el la tradiciaj EO-arang\u0302oj."}, {"text_idx": "#000122", "text": "Do propono de ni, E@I-teamo, kiu uzas Esperanton c\u0302iutage (kaj tuttage): Ni tranformu la malavantag\u0302on en avantag\u0302on! Ni ja povas nun praktiki Esperanton ec\u0302 multe pli ofte ol antau\u0306 la pandemio. Jes ja \u2013 s\u0302ang\u0302ig\u0302as la maniero, sed restas la esenco \u2013 komuniki transnacie!"}, {"text_idx": "#000123", "text": "Kaj ni ne forgesu unu gravan elementon: tiaj c\u0302i virtualaj esperantumadoj estas multe pli ekologiaj kaj ekonomiaj ol la kutimaj! Forfalas ja vojag\u0302o, veturado, eluzo de diversaj resursoj, elspezoj..."}, {"text_idx": "#000124", "text": "Abundas jam programoj, aplikaj\u0302oj, sistemoj, por okazigi tiajn retajn arang\u0302ojn, renkontig\u0302ojn, diskutojn. (Pri ili ni ne parolos nun, eble estonte...) Certe plurajn el ili vi mem jam uzis/as por similaj celoj. Sed... eblus ekuzi ilin pli aktive kaj planite \u2013 organizi la arang\u0302ojn, inviti al ili aliajn, pretigi la programon kaj turni la situacion \u2013 por ke ni vidu, ke la glaso efektive estas duonplena (kaj ne duonmalplena, kiel ofte trudas al ni j\u0302urnalistoj nuntempe)!"}, {"text_idx": "#000125", "text": "Jen do nia listo de kelkaj plusoj kaj minusoj por nuna soci-distancada tempo."}, {"text_idx": "#000126", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000129", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]